|  |  |
| --- | --- |
| RAZRED | četvrti |
| TEMA | Stranci među nama |
| NASTAVNA JEDINICA | **Franz Kafka, *Preobrazba* (4. sat obrade)** |
| IZVORI  | *Hrvatski jezik i književnost –* integrirani udžbenik Školske knjigeTED Ed videolekcija *Na što se odnosi pridjev* kafkijanski*?* autora Noaha Tavlina(<https://www.youtube.com/watch?v=wkPR4Rcf4ww>) |
| NASTAVNICA | Ana Njirić Aleksić  |
| ODGOJNO-OBRAZOVNI ISHODI |
| B.4.2. Učenik analizira različite interpretacije književnih tekstova s obzirom na pristup usmjeren čitatelju, književnom tekstu ili piscu.C.4.1. Učenik kritički procjenjuje utjecaj medijskih tekstova na doživljaj stvarnosti i oblikovanje identiteta primatelja. |
| RAZRADA ISHODA |
| Učenik samostalno i argumentirano kritički procjenjuje medijski tekst prema zadanim odrednicama.Uspoređuje informacije i ideje u videolekciji s informacijama i idejama u drugim tekstovima, svojim znanjem i iskustvom.Oblikuje različite vrste prosudbe: procjenjuje svrhu videolekcije i gledište autora prema zadanim odrednicama (sadržaj, svrha, namjena).Uspoređuje svoju interpretaciju *Preobrazbe* s interpretacijom autora videolekcije. Kritički procjenjuje različita djelovanja tekstova u javnim, komercijalnim i neprofitnim medijima na oblikovanje vlastitog doživljaja stvarnosti i identiteta. |
| RAZRADA ISHODA NA RAZINI AKTIVNOSTI |
| * izražava mišljenje: determinizam i slobodna volja
* navodi obilježja kafkijanske atmosfere postupkom *oluje ideja*
* usmjereno gleda TED Ed videolekciju *Na što se odnosi pridjev* kafkijanski*?*
* sažima glavne ideje iznesene u videolekciji
* izrađuje bilješke
* interpretira i analizira poruke iz videolekcije prema uputama na nastavnom listiću
* argumentirano iznosi svoje tvrdnje
* komentira kako poruke iz videolekcije mogu utjecati na doživljaj stvarnosti i identiteta
* popunjava izlaznu karticu (tehnika 3 – 2 - 1)
 |
| OČEKIVANJA MEĐUPREDMETNIH TEMA |
| osr A.5.3. Razvija svoje potencijale. |
| UČENIČKE AKTIVNOSTI (prema fazama nastavnoga sata) |
| U uvodnome dijelu sata učenici iznose mišljenje jesu li skloniji vjerovati da su događaji u čovjekovu životu unaprijed određeni ili da čovjek svojim djelovanjem, svojom slobodnom voljom, utječe na razvoj događaja. Obrazlažu mišljenje. U heurističkom razgovoru nastavnik će zadati učenicima da uz pomoć rječnika definiraju pojam *determinizam* te da zaključe isključuje li navedena filozofska pozicija slobodnu volju i čovjekovu odgovornost. Iznose mišljenje je li svijet prikazan u Kafkinoj Preobrazbi apsolutno determiniran i postoji li u njemu mogućnost izbora. Obrazlažu što je neobično u reakciji Gregora Samse na vlastitu preobrazbu. Navode obilježja kafkijanske atmosfere postupkom oluje ideja. Najavljeno je gledanje Ted Ed videolekcije *Na što se odnosi pridjev* kafkijanski*?.* |
| U središnjem dijelu sata učenici usmjereno gledaju videolekciju i interpretiraju je.U prvom usmjerenom gledanju njihov je zadatak uočiti nova tumačenja pojma *kafkijanski.* Nakon gledanja ponuđen im je prijevod teksta na hrvatski jezik, koji nije dostupan u podnaslovima videolekcije, zatim učenici izrađuju bilješke i iznose odgovore. Usmeno odgovaraju na zadatak: Autor iznosi stav da tzv. kafkijanski scenarij ne čini tek prikaz apsurdnosti mehanizma poput birokracije ili nekog drugog mehanizma koji je pojedincu nespoznatljiv, već i ograničeno promišljanje (kružno rasuđivanje) pojedinca koji je dio tog mehanizma. Navedite primjer takvog promišljanja pojedinca: a) književnog lika Gregora Samseb) u svakodnevnom životu Učenici komentiraju kako bi u navedenoj situaciji reagirao pojedinac koji svjesno izbjegava ograničeno promišljanje. Učenici čitaju zadatke (razumijevanje i interpretacija videolekcije) na nastavnom listiću i još jednom usmjereno gledaju videolekciju. Zatim samostalno rješavanju zadatke te objavljuju odgovore i uspoređuju ih. U razgovoru nadopunjuju odgovore ako je potrebno. Komentiraju može li se krhkost pojedinca u odnosu na mehanizam primijeniti i u kontekstu kapitalizma. Komentiraju kako poruke iz videolekcije mogu utjecati na oblikovanje vlastitog doživljaja stvarnosti i identiteta. Predlažu što u kontekstu poruka iz videolekcije pojedinac može činiti da bi zadržao odgovornost za kvalitetu svog života.  |
| U završnome dijelu sata popunjavaju izlaznu karticu: 3 – 2 – 1.  |
| PLAN PRIJENOSNIKA (računalne prezentacije)Franz Kafka, *Preobrazba*- determinizam- reakcija Gregora Samse na preobrazbu- kafkijanska atmosfera: strah, nemoć, tjeskobaTED Ed videolekcija *Na što se odnosi pridjev* kafkijanski*?* autora Noaha Tavlina- nova tumačenja pridjeva *kafkijanski* - tzv. kafkijanski scenarij: prikaz apsurdnosti mehanizma poput birokracije ili nekog drugog mehanizma koji je pojedincu nespoznatljiv te ograničeno promišljanje (kružno rasuđivanje) pojedinca koji je dio tog mehanizma- kafkijanska atmosfera prikazana animacijom What makes something Kafkaesque? (in loops)- prizor pojedinca koji poleti s litice umjesto da u nju padne poput ostalih- odgovornost pojedinca za kvalitetu vlastitog života |
| OBLICI VREDNOVANJA |
| vrednovanje za učenje | vrednovanje kao učenje | vrednovanje naučenoga |
| - pitanja za provjeru razumijevanja- tehnika 3 – 2 - 1 | - pitanja za refleksiju na početku i na kraju nastavnoga sata | - pisana provjera znanja na kraju teme- raspravljački školski esej (kasnije)  |

Nastavni listić

|  |
| --- |
| ***Što je to kafkijansko?* (TED Ed videolekcija )** **1.** Na primjeru prema svom izboru opiši kako je animacijom u videolekciji prikazana:a) situacija koja izaziva tjeskobu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_b) nemoć pojedinca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2.** Odredi je li tvrdnja o videolekciji točna ili netočna. a) Spominju se biografski podatci o Franzu Kafki. T N b) Navedeno je da se pojam *kafkijanski* odnosi na situacije koje su nepotrebno složene i često se odnose na iskustvo djelovanja birokracije. T N c) Prikaz svake situacije koja predstavlja zagonetku u književnom djelu bez ponuđena pojašnjenja autor smatra *kafkijanskom*. T N d) Autor smatra da je u Kafkinim djelima zastupljen humor. T N**3.** U Kafkinoj pripovijetki *Posejdon* i sam bog morazarobljen je u birokratske poslove.Zašto autor videolekcije naziva Posejdona zatočenikom vlastitog ega?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**4.** Na što misli teoretičarka Hannah Arendt pod nazivom ,,tiranija bez tiranina”?a) Na stanje u državi u kojoj je svrgnut tiranin. b) Na oligarhiju: manju skupina bogatih i moćnih ljudi koji imaju utjecaj na vlast. c) Na pravni ili politički sustav koji služi tome da bi se održao, a ne da bi ispunjavao svoju svrhu. d) Na države u kojima nisu zajamčena građanska prava. **5.** Autor videolekcije pojam *kafkijanski* predstavlja i kao prizmu kroz koju možemo motriti suvremeni svijet i same sebe. Protumači što autor sugerira animacijom pojedinca koji poleti s litice umjesto da padne poput ostalih oko njega. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 **Vrednovanje za učenje: 3-2-1**

|  |
| --- |
| **3 – 2 - 1****Navedi:****3 stvari** koje si saznao/saznala \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2 stvari** koje su ti bile zanimljive \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**1 pitanje** na koje još želiš dobiti odgovor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |